ΚΑΝΟΝΙΣΜΟΣ (ΕΚ) αριθ. 2401/95 ΤΗΣ ΕΠΙΤΡΟΠΗΣ της 12ης Οκτωβρίου 1995 για τροποποίηση του κανονισμού (ΕΟΚ) αριθ. 1274/91 της Επιτροπής περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 του Συμβουλίου σχετικά με ορισμένες προδιαγραφές εμπορίας για τα αυγά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1907/90 του Συμβουλίου της 26ης Ιουνίου 1990 σχετικά με ορισμένες προδιαγραφές εμπορίας για τα αυγά (1), όπως τροποποιήθηκε τελευταία από τον κανονισμό (ΕΚ) αριθ. 3117/94 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 1274/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 786/95 (4), καθορίζει τις διατάξεις που είναι αναγκαίες για την εφαρμογή των προδιαγραφών εμπορίας 7 ότι, λόγω ορισμένων εμπορικών συνηθειών που υπάρχουν σε περίπτωση προληπτικής χρήσεως των ενδείξεων που αναφέρονται στους τρόπους εκτροφής, θα πρέπει να συμπεριληφθεί το σύστημα εκτροφής σε κλωβοστοιχία μεταξύ των προαιρετικών ενδείξεων της ετικέτας 7 ότι η οδηγία 88/166/ΕΟΚ του Συμβουλίου της 7ης Μαρτίου 1988 για τον καθορισμό των ελάχιστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες (5) έχει καθορίσει το σύστημα εκτροφής σε κλωβοστοιχίες και έχει καθορίσει τα κοινοτικά μέτρα που είναι αναγκαία για να προστατευθούν οι ωοπαραγωγές όρνιθες 7 ότι η εν λόγω οδηγία επιτρέπει να ληφθούν περισσότερο περιοριστικά εθνικά τεχνικά μέτρα 7 ότι η Επιτροπή Διαχείρισης Κρέατος Πουλερικών και Αυγών δεν διατύπωσε γνώμη εντός της προθεσμίας που καθορίστηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1274/91 τροποποιείται ως εξής:

1. Το άρθρο 18 τροποποιείται ως εξής:

- στην παράγραφο 1, προστίθεται το ακόλουθο στοιχείο:

>ΘΕΣΗ ΠΗΝΑΚΑ>

- προστίθεται η ακόλουθη παράγραφος:

«7α. Οι διατάξεις που προβλέπονται στις παραγράφους 2 έως 6 εφαρμόζονται μόνον όταν χρησιμοποιείται η ένδειξη που προβλέπεται στην παράγραφο 1 στοιχείο ε).»,

- η παράγραφος 8 αντικαθίσταται από το ακόλουθο κείμενο:

«8. Οι διατάξεις των παραγράφων 1 έως 7 εφαρμόζονται με την επιφύλαξη των εθνικών τεχνικών μέτρων τα οποία θα ληφθούν πέραν των ελαχίστων απαιτήσεων που προβλέπονται στο παράρτημα ΙΙ και θα εφαρμόζονται μόνο στους παραγωγούς του συγκεκριμένου κράτους μέλους εφόσον συμβιβάζονται με το κοινοτικό δίκαιο και είναι σύμφωνες με τις κοινές προδιαγραφές εμπορίας των αυγών.».

2. Το παράρτημα ΙΙ τροποποιείται ως εξής:

- ο τίτλος αντικαθίσταται από το ακόλουθο κείμενο:

«Ελάχιστες απαιτήσεις που εφαρμόζονται στις εκτροφές που παράγουν αυγά που αναφέρονται στο άρθρο 18 παράγραφος 1 στοιχεία α), β), γ), δ) και ε)»,

- προστίθεται το ακόλουθο στοιχείο:

«ε) τα αυγά που είναι συσκευασμένα σε μικρές συσκευασίες τα οποία φέρουν την ένδειξη "αυγά κλωβοστοιχείας" πρέπει να παράγονται σε εκτροφές όπου χρησιμοποιείται το σύστημα εκτροφής σε κλωβοστοιχία που προβλέπεται από την οδηγία 88/166/ΕΟΚ του Συμβουλίου.».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Οκτωβρίου 1995.

Για την Επιτροπή Franz FISCHLER Μέλος της Επιτροπής